**«**

***Тақырыбы: «ӨТШТ педагогикалық технологиясы»***

****



**Жоспар**

**І Кіріспе**

**ІІ Негізгі бөлім**

1)ӨТШТ технологиясың мақсаты

2) ӨТШТ технологиясың міндеттері

3) ӨТШТ қағидалары

**ІІІ Қорытынды**

**І Кіріспе**

**-Бала біздің болашағымыз, қоғамыздың азаматы.**

**Н.Ә.Назарбаев**

Қазіргі таңда мектепке дейінгі орындарда инновациялық технологияны ендіруге көптеп күш жұмсалады. Сол себепті мектепке дейінгі ұйымдарда педагогтардың негізгі міндеті: әдіс тәсілдерді дұрыс таңдау,жаңаша педагогикалық технологияларды дұрыс қолдана білу,жеке тұлғаның дұрыс дамып қалыптасуы үшін ыңғайлы жағдай жасау. Мектепке дейінгі білім беру орындарында, педагогикалық технологиялар мектепке дейінгі білім беру стандартын жүзеге асыруға бағытталған.  
 Педагогикалық технологияда ең маңызды жағы білім беру мен тәрбие жүйесінде ересектер мен балалардың қарым-қатынасы болып табылады. Қарым-қатынас жасауда үлкендер жағынан балаға мынадай жағдай туғызу қажет:  
**Оның мақсаты:** Баланы жеке тұлға етіп қалыптастыру.  
Қазіргі таңдағы білім беру технологиясының қатарына мыналар кіреді:  
*-Денсаулық сақтау технологиясы.  
-Жобалы-іс шығармашылығы.  
-Ізденіс-шығармашылық технологиясы.  
-Қатынастық-ақпараттық технология  
-Жеке тұлғаға бағыттау технологиясы.  
-Бала мен тәрбиеші портфолио технологиясы.  
-Ойын технологиясы.  
-Триз технологиясы*

**ІІ Негізгі бөлім**

ӨТШТ- өнертапқыштық тапсырмаларды шешу теориясы. Оның негізін қалаған – Генрих Саулович Альтшуллер. Оның технологиясының басты идеясы – техникалық жүйелер «қалай болса солай емес», нақты заңдылықтар бойынша пайда болады және дамиды: бұл заңдылықтарды тану және пайдалану өнертабыстық мәселелерді шешу ӨТШТ жаңа технологиялық идеяларды өндіруді нақты ғылымға айналдырады. Өйткені өнертапқыштық мәселелерді шешу қисынды операциялар жүйесінде құрылады.

Қазіргі таңда технологиялық ӨТШТ амалдары мен әдістері мектепке дейінгі жастағы балалардың өнертапқыштық түсінігін, шығармашылық қиялын диалектикалық ойлауын дамыту үшін балабақшаларда қолданылады.

**ӨТШТ мақсаты**: балалардың фантазиясын дамытып қана қоймай, болып жатқан үрдістерді түсіне отырып, жүйелі түрде ойлауға үйрету. Тәрбиешілерді балалардың қоршаған ортаның бірлігі мен қайшылығын түсінуге қабілетті, өздерінің ұсақ мәселерін шеше алатын шығармашылық тұлғаның қасиетін практикалық тәрбиелеу бойынша құралмен қамтамасыз ету.

Мектепке дейінгі жастағы балалар үшін ӨТШТ технологиясы – тәрбиешілерге арналған жан-жақты әдістемелік ұсынымдары бар ұжымдық ойындар мен сабақтар технологиясы. Барлық сабақтар мен ойындар баланың тақырыпты, материал мен қызмет түрін өзі таңдауын болжайды. Олар заттардың құбылыстардың қарама-қарсы қасиеттерін анықтауға, осы қарама-қайшылықтарды шешуге мүмкіндік береді. Қарама-қайшылықтарды шешу – шығармашылық ойлауға бастары кілт.

ӨТШТ технологиясының басты назарында – шығармашылық және өнертабыстық адам, оның бай икемді және жүйелі қиялы бар, өнертабыстық мәселелерді шешу амалдарының күшті арсеналын меңгерген, лайықты өмірлік мақсаты бар адам.

**ӨТШТ технологиясын міндеті**: біріншіден, ойлаудың икемділігін, жылжымалылығын, диалектілігін дамыту болса, екіншіден – ізденіс белсенділігі жаңалыққа талпыну, сөйлеу мен шығармашылық қиялға талпынысты дамыту болып табылады. Заманауи мәселелерді шешу жүйелі амалды, мәселені толық көру мүмкіндігін, өз әрекеттерінің жеке салдарларын көру іскерлігін қажет етеді.

Шығармашылық зерттеу міндеттерімен үнемі бетпе-бет кездесу,ешкім әлі жауабын білмейтін міндеттермен кездесу. Ерте жастан бастап баланы жүйелі ойлауға шығармашылық тұрғыдағы мәселелерді шешуге үйретуге болады.

Балаларға шығармашылық тапсырмалар бере отырып, келесі дидактикалық қағидаларды :

**Еркін таңдау қағидасы.** *Кез келген оқытушы немесе басқарушы әрекетте балаға таңдау құқығын беру қажет.*

**Ашықтық қакидасы***. Балаға ашық тапсырмалармен (бірнеше дұрыс жауабы бар) жұмыс жасау мүмкіндігін беру. Шығармашылық тапсырманың шартына түрлі жауап нұсқаларын енгізу қажет.*

**Қызмет қағидасы.** *Кез келген шығармашылық тапсырмаға практикалық қызметті енгізу қажет.*

**Кері байланыс қағидасы.** *Тәрбиеші балалардың ойлау операцияларын меңгеру үрдісін үнемі қадағалай алады, өйткені жаңа шығармашылық тапсырмаларда өткендегі тапсырмалардың элементтері болады.*

**Идеялық қағидасы.** *Шығармашылық тапсырмалар арнайы құрал –жабдықтарды қажет етпейді, балалардың мүмкіндіктері, білімі мен қызығушылықтарын барынша пайдалануға мүмкіндік беретін кез-келген сабақтың бөлігі бола алады.*

ӨТШТ сабақтарында балалармен жұмыс жасаудың негізгі құралы педагогикалық ізденіс болып табылады. Педагог балаларға дайын білім беру қажет емес, баланы білімді іздеуге, үйретуге қажет. Шығармашылық өнертапқыштық тапсырмаларды шешуге оқыту бірнеше кезеңмен жүзеге асырылады.

*1 – кезеңде сабақ форма түрінде емес, шындықты, мәнді іздеу ретінде беріледі. Балаға объекті көпфункционалды пайдалану мәселесін ұсынады;*

*2 – «екінің құпиясы»немесе объектіде, құбылыста қарама-қайшылықты анықтау;*

*3 – қарама-қайшылықтарды шешу. Қарама-қайшылықтарды шешу үшін ойын және ертегі міндеттерінің жүйесі бар.*

ӨТШТ бағдарламасы бойынша келесі жұмыс кезеңі – ертегі тапсырмаларын шешу және арнайы әдістер арқылы жаңа тапсырмаларды ойлап табу. Барлық жұмысқа балалар қызметінің алуан түрі енеді – ойын қызметі, сөйлеу, бейнелеу, аппликация, құрылымдау т.б.

Соңғы кезеңде, алынған білім, түйсікке сүйене отырып мәселелерді шешудің соны әдістерін пайдалану арқылы бала кез келген күрделі жағдайдың шешу жолын табуды үйренеді. Мұнда тәрбиеші тек бақылайды, бала өз күшімен, ақылы мен шығармашылық әлеуетіне сенеді. Жағдайлар алуан түрлі, адам қызметінің кез-келген саласынан болуы мүмкін. Балалар тәжірибелік жағдайға қойылады, онда шешімді тез қабылдау керек.

ӨТШТ технологиясы тәрбиешілер мен балаларға шығармашылық әдістері мен құралдарын береді. Ересектер мен балалар бір құралды меңгере отырып, ортақ тілді тез табады, бірін-бірі тез-тез түсінеді.

Балабақша жағдайында балалардың шығармашылық қабілеттерінің дамуы түрлі бағыттағы қызметті болжайды. Бұл жұмыс бала мен педагогтың бірлескен шығармашылық саласын және құрдастарымен араласуда қамтамасыз етеді. Сонымен қатар, ӨТШТ – ақылдылардың, құрастырушылардың, ізденушілердің символы, яғни балалардың қаншалықты абстрактілі ойлауын, қиялдауы мен бақылағыштығын, зейіндерін ертерек дамытудың жолы. Тапқырлық тапсырмаларды шешу теориясы арқылы мектепке дейінгі балалардың тілдік құзіреттіліктерін дамыту арттыру жолдарын қарастыруды алға қою керек.

**Педагог міндеті:**

* **Баланың ойлауын, шығармашылығын жүзеге асыру;**
* **Жеке тұлға дамуында заманауи инновациялық әдістерін қолдану;**
* **Балаларды ашықтыққа, тапқырлыққа және байқағыштыққа тәрбиелеу.**

**ӨТШТ – технологиясының негізгі құрылымы:**

* *Тапқырлық тапсырмаларды шешу теориясының шығармашылық тапсырмалары;*
* *Адам үшін шығармашылық тәжірибенің бағалығы;*
* *Оқыту шығармашылықтарының негізгі ерекшеліктері;*
* *ӨТШТ технологиясы арқылы мектепке дейінгі жас шамалық топтарына сәйкес тілдік құзыреттіліктерін арттыру;*
* *Ойын арқылы балалардың тілдік құзыреттіліктерін, шығармашылық қабілеттерін дамыту.*

**Мектеп жасына дейінгі балаларды дамытуда ТРИЗ технологиясын қолдану**

**Ересектер тобының ұйымдастырылған оқу іс – әрекетінің технологиялық картасы**

**Білім беру саласы:** Қатынас, әлеуметтік орта.

**Ұйымдастырылған оқу іс - әрекетінің түрі:** Тіл дамыту.

**Тақырыбы:** Бауырсақты құтқару.

**Мақсаты:** Балалардың логикалық ойлауын, шығармашылық қабілетін, белсенділігін, қиялдауын дамыту. Ертегі, ертегінің кейіпкерлері туралы білімдерін бекіту. Кейіпкерге көмектесу ықыласын қалыптастыру. Жануарлардың қимылдарын көрсету. Заттарды қолдану арқылы кейіпкерге көмектесу.

**Қажетті құрал - жабдықтар:** Ойыншық бауырсақ.

|  |  |  |
| --- | --- | --- |
| **Оқу іс-әрекетінің кезеңдері** | **Педагогтің іс-әрекеті** | **Балалардың іс-әрекеті** |
| **Мотивациялық – қозғаушылық** | Балалар бізге бүгін қонаққа ертегі кейіпкер келді. Ол қандай ертегіден деп ойлайсындар. Бауырсақ (ойыншық) келіп балалардан өзі туралы сұрайды. | Нан қоқымын шашпандар,  Жерде жатса баспаңдар.  Теріп алып қастерлеп,  Торғайларға тастандар. |
| **Ұйымдастырушылық - ізденістік** | Бауырсақ: |  |
|  | - Мен қандай ертегіден келдім? | Бауырсақ ертегісінен келдің. |
|  | - Ертегіде менімен не болды? | Шал мен кепірден қашып кеттің.  Сені түлкі жеп қойды. |
|  | Балалар сендер дұрыс айтасындар. Тамаша. |  |
|  | Тәрбиеші: |  |
|  | - Балалар бауырсақты түлкі неге жеп қойды? | Мақтанды, кемпір мен шалдан кетіп қалды, аңдардан қашып кетті. |
|  | - Мақтану жақсы ма, жаман ба? | Мақтанарлық іс жасасан, мақтануға болады.  Орынсыз мақтанған дұрыс емес. |
|  | - Бауырсақтын шал мен кемпірден кетіп қалғаны жақсы болды ма?  - Неге? | Кетсе де, кетпесе де, шал мен кепір бауырсақты жеп қояр еді. |
|  | - Бауырсақтын аңдардан кетіп қалғаны несімен жақсы? Оның жаманы неде? | Мүмкін аңдар бауырсақты алдын ала қауіптен сақтандыра алар еді, оны үйіне қайтарар еді, мақтану жақсы емес екенін айтар еді. |
|  | - Балалар, жарайсындар, сендерді мақтан тұтамын! |  |
|  | - Балалар қалай ойлайсындар, бүгін бізге сабаққа бауырсақ неге келді? | - Көмек сұрауға |
|  | Бауырсақ: |  |
|  | - Балалар мені түлкіден құтқарындаршы! |  |
|  | Тәрбиеші: |  |
|  | - Бауырсақты түлкіден аман алып қалу үшін не істеу керекпіз? | - Тығылып қалу.  - Қашып кету.  - Жолдан бұрылып кету.  - Үлкен қылып пісіру. |
|  | - Кім бауырсаққа көмектесе алады? | Аңдар, шал мен кемпір, балалар. |
|  | - Бауырсаққа қандай заттар көмектесе алады? | Ағаштар, жапырақтар. |
|  | - Балалар біз қалай бауырсаққа көмектесе аламыз? | Тығылып қалуды, ағашқа мініп кетуді, жапырақ астына жасырынуды ұсынамыз. |
|  | - Ертегіні қалай өзгерте аламыз? | Ертегінің сюжетін өзгерту. |
|  |  | Бауырсақты түлкімен кездестірмеу.  Шал мен кемпірдің оны үйге қайтарып әкелу.  Аңдардың бауырсаққа қамқор болулары.  Мейірімді түлкіні кездестіруі. |
|  | Осындай ақылды балалар болғанына өте қуаныштымын |  |
|  | Тәрбиеші: |  |
|  | - Балалар бауырсақ сендерге қызық жұмбақтар дайындапты, шешіп көреміз бе? | Иә, шешіп көрейік. |
|  | Тораулдыап ауылды,  Қыс бойына жатады,  Тісі десең тісі бар,  Тәтті ұйқыға батады,  Түнде жортар ісі бар.  (аю, қасқыр) | - Аю.  - Қасқыр. |
|  | Қалқиған ұзын құлағы,  Сайқымазақ қулығы бар,  Елендеп қорқып тұрады,  Барған жерде ұрлығы бар.  (қоян, түлкі) | - Қоян.  - Түлкі. |
|  | Балалар бауырсақпен кездескен аңдардың кезегін анықтайды |  |
|  | Тәрбиеші: |  |
|  | - Бірінші бауырсаққа не кездесті? | - Бірінші болып кездескен қоян. |
|  | - Ең соңында нені кездестірді? | - Ең соңында түлкіні кездестірді. |
|  | - Бауырсақ түлкінің алдында нені жолықтырды? | - Түлкінің алдында аюды жолықтырды. |
|  | - Қояннан кейін нені? | - Қояннан кейін қасқырды. |
|  | - Бауырсаққа кездескен аңдардың арасындағы ең мықтысы? | - Ең мықтысы аю. |
|  | - Тағы қандай күшті аңды бауырсақ кездестерді? | - Қасқырды. |
|  | Қайсысы күштірек:  - Аю ма, әлде қасқыр ма? | - Аю. |
|  | - Қасқыр ма, түлкі ме? | - Қасқыр. |
|  | Ең әлсізі, айлакері қайсысы? | - Әлсізі қоян, айлакері түлкі. |
|  | - Балалар жарайсыңдар, дәл таптыңдар! |  |
| **Рефлексиялық – түзетушілік** | Тәрбиеші:  - Бауырсақ туралы әнді еске түсіріп, ән айтайықшы? | «Менің атым Бауырсақ, Бауырсақ! Қаймаққа иленгем, майға пісірілгем, терезеде суығам. Ұстатпай кеттім Атама, ұстатпай кеттім Әжеме. Ұстатпай кеттім Қоян менен Қасқырға. Ұстатпай кеттім Аюға, ұстатпаймын саған мүлде де!» |
|  | “Бауырсақ кімді кездестірді” ойыны (жануарлардың қимылдарымен әрекеттерін келтіру) | Балалар жануарлардың қимыл әрекеттерін келтіреді. |
|  | “Бауырсақ ертегісіне қойылым жасау”. | Балалар шағын қойылым жасайды. |
|  | Балалар арасынан кейіпкерлерін таңдап алу: шал мен кемпір, аю, қасқыр, қоян, түлкі, бауырсақ. |  |

**Күтілетін нәтижелер:**

**біледі:** Ертегі мазмұны мен оның кейіпкерлерімен, орман жануарларын біледі.

**игереді:** нанды қастерлеу, бөтен адамға сенбеу.

**меңгереді:** сенімді қарым-қатынас құра б

**ІІІ Қорытынды**

Қорыта  келгенде айтарым баланың қажеттілігіне бағытталған педагогикалық процесті ұйымдастыруға жаңаша қарау технологияны құрастыруда тәрбие міндеттерін біртіндеп орындауды және  оқу  іс-әрекетін ұйымдастырудың түрлерімен әдістерінің алуан түрін қолдану  қажет . Мұндай жол барлығы түсіндірілген және көбінесе баланың орындаушылық қасиеттері қалыптасатын оқытумен салыстырғанда, шығармашылық қабілеттілікті, дебестікті, дамытуға бағытталған.   Бұл айтылғандар жаңа технологияның барлық мүмкіндіктерін әлі толық ашпайды. Оның басқада талай тиімді тұстарын күнделікті   тәжірибемізден анықтаймыз. Ендеше, жаңа технология ретінде ең озық әдістерді дер кезінде игеру, іздену арқылы бала бойына дарыту,одан өнімді нәтиже шығара білу- менің ең басты міндетім.

**ПАЙДАЛАНЫЛҒАН ӘДЕБИЕТТЕР ТІЗІМІ**  
1. Қазақстан Республикасында білім беруді дамытудың 2011 – 2020 жылдарға арналған мемлекеттік бағдарламасы. Астана, Ақорда, 2010.

2. Қазақстан Республикасының Мемлекеттік жалпыға міндетті білім беру стандарты. Астана 2009.

3. Қазақстан ұлттық энциклопедия. «Қазақ энциклопедиясының» Бас редакциясы. Алматы, 2007. 9 – том. Ұ – Я.

4. А.М.Леушина «Мектеп жасына дейінгі балаларда элементар математикалық түсініктерді қалыптастыру». Алматы, Мектеп, 1982.

5. О.М.Жолымбаев. Г.Е.Берікханова. «Математика». Алматы, 2004   
6. Е.И.Щербакова «Теория и методика математического развития дошкольников». Москва – Воронеж, 2005.

7. А.Қ.Әбілдаева, Л.Орлова. Қарапайым математикалық түсініктерді қалыптастыру. Балабақшаның даярлық тобының тәрбиешісіне арналған әдістемелік құрал. – Алматы, «Алматыкітап», 2006.